“รร.ดีวารีฯ ระยอง” ออกแถลงการณ์ ปิด 14 วัน ฆ่าเชื้อ “โควิด” หลังทหารอียิปต์เข้าพัก
"รร.ดีวารีฯ ระยอง" ออกแถลงการณ์ ปิด 14 วัน ฆ่าเชื้อ "โควิด" หลังทหารอียิปต์เข้าพัก
"รร.ดีวารีฯ ระยอง" ออกแถลงการณ์ ปิด 14 วัน ฆ่าเชื้อ "โควิด" หลังทหารอียิปต์เข้าพัก
14 ก.ค. 2563

โรงแรม ดีวารี ดีว่า เซ็นทรัล ระยอง ออกแถลงการณ์มาตรการให้พนักงานโรงแรมหยุดปฏิบัติงานโดยทันทีและเข้ารับการตรวจคัดกรอง รวมถึงแยกตนเองเพื่อเฝ้าดูอาการจนครบ 14 วัน ตั้งแต่วันที่ 14-28 ก.ค.63
นอกจากนี้ จะปิดโรงแรมไม่มีกำหนด อย่างต่ำไม่น้อยกว่า 14 วัน ตั้งแต่วันที่ 14 ก.ค.63 เพื่อทำความสะอาดและอบโอโซนฆ่าเชื้อโรคในทุกพื้นที่ของโรงแรม หลังจากรับคณะทหารอียิปต์ที่มีผู้ติดเชื้อโควิด-19 เข้าพัก
โดยในระหว่างนี้หากลูกค้าท่านใดที่ได้ทำการจองห้องพักตั้งแต่วันที่ 14-28 ก.ค.63 สามารถติดต่อขอเปลี่ยนแปลงวันเข้าพัก หรือขอคืนเงินสำหรับการจองห้องพักได้ทุกช่องทาง
ทั้งนี้ โรงแรม ดีวารี ดีว่า เซ็นทรัล ระยอง ยืนยันว่า ทางโรงแรมมีมาตรการเฝ้าระวังและป้องกันการแพร่ระบาดของไวรัสโควิด-19 โดยเคร่งครัดอย่างต่อเนื่องมาตั้งแต่เดือน ก.พ.63 โดยจัดให้มีการทำความสะอาดและฆ่าเชื้อโรคเป็นประจำทั่วทุกบริเวณพื้นที่ของโรงแรม โดยคำนึงถึงสุขภาพอนามัยและความปลอดภัยของผู้เข้าพัก รวมถึงพนักงานทุกคนเป็นสำคัญ
